## Naputak za provedbu odluke o izdavanju obveznica Republike Hrvatske za refinanciranje prvog obroka javnoga duga dospjelog 30. lipnja 1995. godine

### NN 101/1995 (13.12.1995.), Naputak za provedbu odluke o izdavanju obveznica Republike Hrvatske za refinanciranje prvog obroka javnoga duga dospjelog 30. lipnja 1995. godine

# MINISTARSTVO FINANCIJA

Na temelju točke XIII. Odluke o izdavanju obveznica Republike Hrvatske
za refinanciranje prvog obroka javnoga duga dospjelog 30, lipnja 1995,
godine ("Narodne novine", br, 85/95 - u daljnjem tekstu Odluka),
ministar financija Republike Hrvatske donosi

## NAPUTAK

### ZA PROVEDBU ODLUKE O IZDAVANJU OBVEZNICA REPUBLIKE HRVATSKE ZA REFINANCIRANJE PRVOG OBROKA JAVNOGA DUGA DOSPJELOG 30. LIPNJA 1995. GODINE

I.

Na osnovici Aneksa IV. Ugovora o ustupanju potraživanja temeljem deponirane
devizne štednje građana kod bivše Narodne banke Jugoslavije, sklopljenog
6. srpnja 1995. godine, ugovorne strane su suglasne da se obveza Republike
Hrvatske prema bankama podmiri na način da Republika Hrvatska bankama preda
obveznice u skladu s točkom VIII. Odluke.

II.

Obveznice glase na DEM i amortiziraju se kroz šest jednakih polugodišnjih
anuiteta od kojih prvi dospijeva na naplatu 1. rujna 1996. godine.

Obračun se obavlja na način da se devizni iznos iz anuiteta preračunava
u kune po srednjem tečaju Narodne banke Hrvatske koji vrijedi na dan dospijeća
pojedinog anuiteta. Iznos anuiteta u kunama, utvrđen na dan dospijeća,
konačan je bez obzira na datum njegove naplate.

III.

Poslove čuvanja, distribucije, prometa, isplate, vođenja, knjigovodstva
i registarske knjige za obveznice iz Odluke, obavljat će u ime i za račun
Republike Hrvatske Zavod za platni promet na temelju ugovora zaključenog
s Ministarstvom financija.

IV.

Ako se obveznicama plaćaju dionice i udjeli Hrvatskom fondu za privatizaciju
odnosno Hrvatskom mirovinskom osiguranju d. d. Zagreb, kao osnovica za
plaćanje priznaje se nominalna vrijednost obveznice.

Puna nominalna vrijednost kod plaćanja dionica obračunava se ako ni
jedan kupon nije isplaćen.

Ako je neki kupon isplaćen, nominalna se vrijednost obveznice umanjuje
za toliko šestina koliko je kupona isplaćeno.

V.

Plaćanje dionica i udjela obavlja se predajom obveznica Hrvatskom fondu
za privatizaciju odnosno Hrvatskom mirovinskom osiguranju d. d. Zagreb.

Na obveznice koje primi na ime plaćanja dionica i udjela Hrvatski fond
za privatizaciju stavlja oznaku "PONIŠTENO" i time prestaje obveza
Republike Hrvatske za njihovu isplatu.

Podatke o primljenim obveznicama Hrvatski fond za privatizaciju je obvezan
dostavljati Zavodu za platni promet.

VI.

Tržišna cijena obveznica formirat će se zavisno o ponudi i potražnji
na tržištu kapitala.

VII.

Prijenos prava iz obveznice na novoga stjecatelja obavlja se indosiranjem
ili na temelju izvornika rješenja o nasljedivanju za fizičke osobe, a za
pravne osobe,na temelju izvornika dokumenta o univerzalnoj sukcesiji.

Stjecatelj obveznica obavlja upis u registarsku knjigu kod Zavoda za
platni promet.

VIII.

Dospjeli anuiteti naplaćuju se uz predočenje plašta obveznice na način
da će Zavod za platni promet zadržati kupon koji isplaćuje u smislu knjigovodstvene
isprave o obavljenoj isplati, a na ropisanom mjestu na obveznici staviti
oznaku (žig) "ISPLAĆENO".

IX.

Postupke u svezi provedbe točki III., V., VII. i VIII. ovoga naputka
propisat će Zavod za platni promet u skladu s Elaboratom o izdavanju obveznica
za refinanciranje prvog obroka javnoga duga dospjelog 30. lipnja 1995.
godine.

X.

Prema uputstvu Narodne banke Hrvatske od 27. lipnja 1995. godine propisano
je da se dospjeli obrok javnoga duga s računa 35200- Plasmani u obveznice
po osnovi pretvaranja deviznih depozita građana u javni dug s preostalim
rokom dospijeća do 1. mjesec, prenosi na račun 35207 - Dospjele obveznice.

Obveznice izdane bankama na temelju Odluke evidentiraju se u aktivi
poslovnih banaka na računima 35203-5 i 39203-4 - Plasmani u ostale obveznice
u deveizama Republike Hrvatske s preostalim rokom dospijeća, prijenosom
sa računa 35207 - Dospjele obveznice.

XI.

Ministarstvo financija Republike Hrvatske davat će tumačenja bankama
u svezi s provedbom ovoga naputka.

Ministar financija Republike Hrvatske

Božo Prka, v. r.

Naputak, NN 101/1995-1670